**Likumprojekta “Grozījumi likumā “Par autoceļiem””**

**sākotnējās ietekmes novērtējuma ziņojums (anotācija)**

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Projekts šo jomu neskar. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2013. gada 6. novembrī Saeima pieņēma likumprojektu “Grozījumi likumā “Par autoceļiem””, kas paredzēja papildināt likuma „Par autoceļiem” 25. pantu ar 1.1 daļu, kurā paredzēts deleģējums Ministru kabinetam noteikt vispārīgās valsts autoceļu būvdarbu izpildes un kvalitātes prasības atbilstoši autoceļu noslogojumam. Atbilstoši likuma “Par autoceļiem” pārejas noteikumu 19. punktam šā likuma 25. panta 1.1daļā minētos noteikumus Ministru kabinetam bija jāizdod līdz 2014. gada 31. martam.Minēto noteikumu mērķis bija noteikt valsts autoceļu tīklā veicamo būvdarbu izpildes vispārīgās prasības, pielietojamo materiālu īpašību robežas dažādai autoceļu noslodzei, kā arī noteiktas prasības, saskaņā ar kurām jāveic pielietojamo materiālu īpašību pārbaudes un būvdarbu izpildes kvalitātes novērtējums.Satiksmes ministrija sagatavoja un iesniedza izskatīšanai Ministru kabineta 2014. gada 14. oktobra sēdē noteikumu projektu “Vispārīgās valsts autoceļu būvdarbu izpildes un kvalitātes prasības atbilstoši autoceļu noslogojumam”, noteikumu projekts tika pieņemts, taču netika izsludināts oficiālajā izdevumā “Latvijas Vēstnesis”, līdz ar to nav stājies spēkā, ņemot vērā to, ka noteikumu projekts neguva sociālo partneru (biedrības „Latvijas Ceļu būvētājs” u. c.) atbalstu. Arī biedrība “Latvijas Ceļu būvētājs” ir lūgusi izslēgt deleģējumu Ministru kabinetam noteikt vispārīgās valsts autoceļu izpildes un kvalitātes prasības atbilstoši autoceļu noslogojumam, ievērojot to, ka noteikumi ierobežos inovācijas autoceļu jomā, jo visi jauninājumi kvalitātes prasībām, ko varētu ierosināt gan pasūtītājs, gan izpildītājs, būtu jāvirza izskatīšanai Ministru kabinetā, lai atceltu tiesību aktā noteiktos ierobežojumus.Pamatojoties uz iepriekš minēto, likumprojekts paredz izslēgt likuma “Par autoceļiem” 25. panta 1.1 daļu un pārejas noteikumu 19. punktu. |
| 3. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi”. |
| 4. | Cita informācija | Nav. |

|  |
| --- |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Būvdarbu veicējs, pasūtītājs. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Projekts ietekmi uz sabiedrību, tautsaimniecības attīstību un administratīvo slogu neradīs, jo likuma “Par autoceļiem” 25. panta ar 1.1 daļā paredzētie Ministru kabineta noteikumi nav stājušies spēkā, līdz ar to šī deleģējuma izslēgšana no likuma nemainīs pašreizējo situāciju. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts 2016. gada 22. augustā publicēts Satiksmes ministrijas tīmekļa vietnē, sadaļā “Izstrādē esošie attīstības plānošanas dokumenti un tiesību akti”. |
| 2. | Sabiedrības līdzdalība projekta izstrādē | Saņemta biedrības „Latvijas Ceļu būvētājs” 2015. gada 18. maija vēstule Nr. 9/15 ar priekšlikumiem, 2016.gada 13.septembra vēstule Nr. 21/16 un 2016.gada 27.oktobra vēstule Nr. 35/16. |
| 3. | Sabiedrības līdzdalības rezultāti | Biedrība „Latvijas Ceļu būvētājs” neatbalsta Ministru kabineta noteikumu projekta “Vispārīgās valsts autoceļu būvdarbu izpildes un kvalitātes prasības atbilstoši autoceļu noslogojumam” pieņemšanu un uzskata, ka no likuma “Par autoceļiem” nepieciešams izslēgt 25. panta 1.1 daļu. Biedrības „Latvijas Ceļu būvētājs” priekšlikumi ņemti vērā. |
| 4. | Cita informācija | Nav. |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, valsts akciju sabiedrība “Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs U. Augulis

Vīza: valsts sekretārs K. Ozoliņš

2016.11.17. 9:29

606

A. Granīta, 67028157

Andra.Granita@lvceli.lv

D. Supe, 67028253

dace.supe@sam.gov.lv